CELEX: 62016TN0230
Language: sk
Date: 2016-05-11 00:00:00
Title: Vec T-230/16: Žaloba podaná 11. mája 2016 – C & J Clark International/Komisia

18.7.2016   
            
            
               SK
            
            
               Úradný vestník Európskej únie
            
            
               C 260/42
            
         Žaloba podaná 11. mája 2016 – C & J Clark International/Komisia
   (Vec T-230/16)
   (2016/C 260/53)
   Jazyk konania: angličtina
   
      Účastníci konania
   
   
      Žalobkyňa: C & J Clark International Ltd (Somerset, Spojené kráľovstvo) (v zastúpení: A. Willems, S. De Knop a J. Charles, avocats)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil žalobu za prípustnú,
            
         
               —
            
            
               zrušil vykonávacie nariadenie Komisie (EÚ) 2016/223 zo 17. februára 2016, ktorým sa stanovuje postup na posudzovanie určitých žiadostí o trhovohospodárske zaobchádzanie a individuálne zaobchádzanie zo strany vyvážajúcich výrobcov z Číny a Vietnamu a vykonávanie rozsudku Súdneho dvora v spojených veciach C-659/13 a C-34/14, a
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na tvrdení, že Európska komisia porušila zásadu prenesenia právomocí podľa článku 5 ods. 1 a 2 ZEÚ, keď postupovala na nesprávnom právnom základe;
            
         
               2.
            
            
               Druhý žalobný dôvod založený na tvrdení, že Európska komisia porušila článok 266 ZFEÚ, keď neurobila nevyhnutné opatrenia, aby vyhovela rozsudku Súdneho dvora vo veci C & J Clark International (C-659/13 a C-34/14, EU:C:2016:74);
            
         
               3.
            
            
               Tretí žalobný dôvod založený na tvrdení, že Európska komisia porušila článok 5 ods. 1 a 4 ZEÚ, keď prijala akt prekračujúci rámec toho, čo je nevyhnutné na dosiahnutie jej cieľa; a
            
         
               4.
            
            
               Štvrtý žalobný dôvod založený na tvrdení, že Európska komisia zneužila svoju právomoc, keď svoje právomoci využila na iný účel, ako je účel, na aký jej boli zverené.